Sungai Tekai

**Sungai Tekai** () merupakan sebatang sungai yang terletak di Daerah Jerantut iaitu di negeri Pahang, Malaysia. Ia terletak kira-kira  ke arah barat di ibu negara Malaysia, Kuala Lumpur. Sungai Tekai ini juga anak sungai kepada Sungai Tembeling dalam lembangan Sungai Pahang.

## Latar belakang sungai
Sungai Tekai telah dicatatkan dalam peta terbitan Jabatan Ukur Negeri-negeri Melayu Bersekutu (*FMS Survey*) pada tahun 1922 untuk peta Semenanjung Malaya. Perkhidmatan Pemetaan Tentera Amerika Syarikat telah mencetak semula peta dari salinan FMS Survey pada Januari 1943 dengan bertajuk *Pahang, Sheet 1* dan *Pahang, Sheet 2* yang berskala 1:253 440.

Sungai Tekai juga telah dicatatkan dalam peta topografi terbitan Direktorat Pemetaan Negara Malaysia atau kini dikenali Jabatan Ukur dan Pemetaan Malaysia dalam siri L7010 lembar 70 yang berskala 1:63 360 tahun 1966. Jabatan Ukur dan Pemetaan Malaysia telah mencatat sungai ini ke dalam peta topografi iaitu dalam siri L7030, DNMM5101 dan siri terkini iaitu MY502A lembar AZ42, BV31 dan BV32 yang berskala 1:50 000 tahun 2013.

## Ciri-ciri fizikal
Sungai Tekai berpunca dari kawasan perhutanan primer di Banjaran Pantai Timur dan ia berdekatan di hulu Sungai Kening dan hulu Sungai Tembeling. Sungai ini juga berdekatan antara sempadan Pahang da Terengganu iaitu di antara Daerah Jerantut, Pahang dan Daerah Kemaman, Terengganu. Sungai ini dilalui sebagai runut berkenderaan bermotor sebagai trek jalan dengan mempunyai jambatan dan ia juga melalui di bawah jambatan Jalan Padang Piol–Kuala Tahan. Sungai Tekai ini bercantum bersama Sungai Tembeling sebagaimana ia penamat bagi sungai ini dan terus mengalir ke Sungai Pahang. 

Berdasarkan maklumat yang diperolehi daripada Jabatan Ukur dan Pemetaan Malaysia (JUPEM) dan Jabatan Perhutanan Semenanjung Malaysia (JPSM), sungai ini terletak kawasan rizab kerajaan iaitu Hutan Simpan Tekai Tembeling (Tambahan), Hutan Simpan Tekai Tembeling dan Hutan Simpan Berkelah (Jerantut) yang merupakan hutan rizab jagaan Jabatan Perhutanan Negeri Pahang bawah bidang kuasa Jabatan Perhutanan Semenanjung Malaysia.

Sungai Tekai mengalir sepanjang kira-kira  dari peringkat hulu sehingga hilir sungainya.

## Ciri-ciri lembangan
### Anak sungai
Terdapat 37 batang anak sungai dalam lembangan Sungai Tekai di Pahang, iaitu:

* Sungai Peruwin
* Sungai Ranjang
* Sungai Baru
* Sungai Jeram Batang
* Sungai Hidang
* Sungai Peruin
* Sungai Hangus
* Sungai Beringin
* Sungai Tat
* Sungai Semut
* Sungai Rajang
* Sungai Lo' Kecil
* Sungai Lo' Besar
* Sungai Sebahan
* Sungai Penut
* Sungai Kelantung
* Sungai Mentalun
* Sungai Bungur
* Sungai Periuk
* Sungai Jemar
* Sungai Salat
* Sungai Temelar
* Sungai Termus
* Sungai Senuak
* Sungai Mangking
* Sungai Tembadak
* Sungai Kemertuk
* Sungai Perah
* Sungai Kelulut
* Sungai Kerum
* Sungai Pelanduk
* Sungai Pancur
* Sungai Song
* Sungai Janing Kanan
* Sungai Janing Kiri

## Kontroversi

### Isu pembinaan Empangan Tekai
Pada tahun 2012, Kerajaan Negeri Pahang telah meluluskan berkenaan projek empangan hidroelektrik yang bernama Projek Hidroelektrik Tekai yang dimajukan oleh Tenaga Nasional Berhad untuk membina sebuah empangan di kawasan hulu dan hilir Sungai Tekai dan mendapat kelulusan teknikal daripada Suruhanjaya Tenaga pada tahun tersebut manakala *Detailed Environment Impact Assessment* (DEIA) dan *Environmental Management Plan* (EMP) mendapat diluluskan pada 2016.

Pada awal tahun 2014, projek ini telah memulakan kerja-kerja pembalakan dengan secara berperingkat untuk menyediakan Projek Empangan Hidroelektrik Tekai di dalam Hutan Simpan Tekai Tembeling. Pada 8 November 2019 Kerajaan Persekutuan telah membatalkan projek ini secara serta merta.

Exco Pelancongan, Kebudayaan, Alam Sekitar, Perladangan dan Komoditi ketika itu, Dato' Seri Mohd Sharkar Shamsudin telah memaklumkan bahawa projek penanaman hutan semula dimulakan pada tahun 25 Mac 2021 dan Kerajaan Negeri Pahang telah menandatangani perjanjian penghutanan semula bersama salah satu syarikat swasta dalam menghutankan semula kawasan projek tersebut yang sebelum ini diberhentikan projeknya oleh Kerajaan Persekutuan pada tahun 2019.

## Rujukan